

**ΨΥΧΟΛΟΓΙΚΗ ΕΤΑΙΡΕΙΑ**

**ΒΟΡΕΙΟΥ ΕΛΛΑΔΟΣ**

Η Ψυχολογική Εταιρεία Βορείου Ελλάδος διοργανώνει την **Κυριακή 1 Δεκεμβρίου 2019** στη Θεσσαλονίκη, στο Συνεδριακό Κέντρο του ΚΕΔΕΑ του Α.Π.Θ. **Ημερίδα** με θέμα:

**"*Το μέλλον της ψυχολογικής έρευνας στην Ελλάδα: Επιστημονική συνάντηση μεταπτυχιακών φοιτητών/τριών και υποψήφιων διδακτόρων*"**

Στόχος της Εταιρείας στο πλαίσιο της συγκεκριμένης επιστημονικής εκδήλωσης είναι να γίνουν εμφανείς και να προωθηθούν οι νέες τάσεις στην ψυχολογική έρευνα στη χώρα μας και η σύνδεσή τους με τις διεθνείς εξελίξεις. Η Ημερίδα αποσκοπεί να δώσει την ευκαιρία να κάνουν γνωστή και να συζητήσουν τη μεταπτυχιακή ή διδακτορική τους διατριβή φοιτητές και φοιτήτριες που εκπονούν ή σε απόφοιτους που έχουν ολοκληρώσει πρόσφατα (τα δύο τελευταία έτη) τη μεταπτυχιακή τους εργασία ή τη διδακτορική τους διατριβή.

Η συνάντηση θα είναι η πρώτη από μια σειρά συναντήσεων με στόχο την προβολή των σύγχρονων τάσεων στην ψυχολογική έρευνα στα προγράμματα μεταπτυχιακών σπουδών στην Ελλάδα και τη γνωριμία των νέων ερευνητών και ερευνητριών με επιστήμονες κοινών ενδιαφερόντων στο χώρο της Ψυχολογίας με απώτερο στόχο τον επιστημονικό διάλογο και τη δημιουργία μελλοντικών συνεργασιών.

Αναλυτικές πληροφορίες για την υποβολή των εργασιών και την εγγραφή στην Ημερίδα δίνονται στην ιστοσελίδα της ΨΕΒΕ : [http://pseve.org/](http://pseve.org/%20)

**Εκ μέρους της Οργανωτικής Επιτροπής**

Παναγιώτα Μεταλλίδου

Πρόεδρος της ΨΕΒΕ